Åsane videregående skole

Åsane videregående skole (tidligere Åsane yrkesskole) er en fylkeskommunal videregående skole i Åsane bydel i Bergen. I tillegg underviser skolen på 4 fengselsavdelinger.

Lønborg videregående skole ble innlemmet i Åsane videregående skole fra 2016, det videregående tilbudet ble samlet på Nyborg, mens avdelingen på Lønborg ble senter for helsefaglig voksenopplæring. Virksomheten ble samlokalisert i et nybygg ved Åsane Storsenter høsten 2020. Bygget inneholder også tannklinikk og nytt kommunalt kulturhus for Åsane bydel.

Skolen tilbyr yrkesfag med toppidrett i sommeridretter, i samarbeid med Olympiatoppen og Tertnes videregående skole. 

Skolen har et vidt internasjonalt samarbeid med yrkesfaglige kontaktskoler i Danmark, England, Estland, Frankrike, Irland, Litauen, Nederland, Tsjekkia, Tyskland og Østerrike.

Utdanningstilbud
Vedtatt utdanningstilbud for skoleåret 2023-2024:vilbli.no: Åsane videregående skole

 Trinn  Utdanningsprogram Vg1  Bygg- og anleggsteknikk Vg2  Betong og mur Vg2  Klima, energi og miljøteknikk Vg2  Rørlegger Vg2  Tømrer Vg1  Elektro og datateknologi Vg2  Elenergi og ekom Vg1  Helse- og oppvekstfag Vg2  Barne- og ungdomsarbeiderfag Vg2  Helsearbeiderfag Vg2  Helseservicefag Vg3  Apotekteknikk Vg3  Helsesekretær Vg3  Tannhelsesekretær Vg1  Salg, service og reiseliv Vg2  Salg og reiseliv Vg2  Service, sikkerhet og administrasjon Vg1  Teknologi- og industrifag Vg2  Industriteknologi Vg2  Transport og logistikk Vg1  Idrettsfag Vg2  Idrettsfag Vg3  Idrettsfag Vg3  Påbygging til generell studiekompetanse
Skolen har også fengselsundervinsing og voksenopplæring.

Studieretningen Restaurant- og matfag ble lagt ned høsten 2018.

Referanser

Kategori:Videregående skoler i Vestland
Kategori:Åsane
Kategori:Utdanningsinstitusjoner etablert i 1966